Author Topic: Cliché (Read 15382 times)
« on: April 27, 2012, 04:23:55 PM »
Cliché – uitspraak klie-sjee’ – Afgesaagde, holruggeryde uitdrukking; verslete beeldspraak.
Help asseblief, ons praat ook van 'n "ge-ykte" uitdrukking, is dit reg so?
« Reply #1 on: February 18, 2013, 01:06:44 PM »
Geikte? Ek verstaan ook die betekenis as iets wat oor die algemeen gebruik word, waar is of algemeen aanvaarde dogma is.
« Last Edit: February 18, 2013, 01:08:15 PM by Marius »
« Reply #2 on: February 18, 2013, 03:02:49 PM »
Help my met "Geikte?" Ek is in die ongeletterde periode van die dag.
« Reply #3 on: July 14, 2015, 11:51:30 PM »
Jou weergawe van die sinoniem vir cliché 'geykte' is reg PM. Ek deel graag die volgende met julle:
Sit weg daai clichés, ou semelknoper
Daar is geen rede om muwwe Afrikaans te gebruik wat geyk of cliché-agtig klink nie. Ons het ŉ robuuste verskeidenheid sino­nieme, idiome en kontreitale.
Al wat jy (onder meer) kortkom, is om ŉ Afrikaanse woordeboek en tesourus op jou rekenaar te laai en siedaar, jy het toegang tot ŉ nimmereindigende wonderwêreld.
Kyk net: Hoekom die woorde opportuniste of manteldraaiers vir (sommige) van Madiba se kleinkinders gebruik as jy bogenoemde woord, pilaarbyters, beskikbaar het? Die woord het ook ander sinonieme: Judas, Janus, glyjakkals, falsaris, femelaar, kwesel, horingdraer, smeerlap, of sommer liegbek.
Nadat oupa Mandela al daai jare gortwater moes drink (in die tronk moes sit), is hulle ­besig om met die volk kalifa te speel (oëverblindery, uit Soutpansberg).
Die karnallies sit vir ons die kalbasbril op (uitoorlê). Dit is mos genoeg om vir ons almal grafblomme (grys hare) te gee.
Gepraat van die Mandelas: Die koning van die Abathembu, koning Buyelekhaya Zwelibanzi Dalindyebo, en oudpres. Mandela se kleinseun Mandla sit hoeka nie om dieselfde konka nie. Volgens gerugte en berigte sê Mandla glo die koning is (en ek parafraseer) ŉ semelknoper (iemand wat sanik en vervelend is).
Hy is só simpel, hy is nie ŉ pyp dagga werd nie (hy is baie sleg). Hy wat Mandla is, is min gespin. Trouens, hy is so gelukkig soos ŉ mossie in ŉ daggasak (baie tevrede).
Terloops, die webwerf roekeloos.co.za gee stuitige name vir zol: aaptwak, elektriese spinasie, giggelgras, karatetwak, laggras, papegaaislaai en wilde pietersielie. Die Roekeloos-webwerf is altyd ’n besoek werd as jy wil rinkink met woorde. Die Afrikaans vir cleavage? Borsboude, koggelklofie, melkweg en verleivallei. Die sonde!
ŉ Cougar is ŉ jonglatkat. Dit is nou die vroulike weergawe van ŉ vroetelpappie (sugar ­daddy).
Ook volgens hulle is ŉ baie maer vrou ŉ takpop, ŉ klein motor ŉ padpuisie, ŉ minibustaxi ŉ sardyntrein en die toi-toi is ŉ staakwals, vakbond-vastrap, vivapolka en die williewerkie-wals.
Toemaar, ván die woorde is laf, ja, dit maak nie saak nie. Afrikaans se benoude-boude dae is verby, dankie. Mense praat soos hulle gemaklik voel (binne perke, ja), en soos die sosiale media onverpoos voortstoom en ou mure afbreek, word nuwe woorde heeltyd soos dobbelstene in die eter rondgegooi. Sommige wen, ander verloor, verdwyn.
Dit bring ŉ mens by Michael le Cordeur (voorsitter van die Afrikaanse Taalraad en onderwyskundige van Stellenbosch), wat onlangs wyse woorde kwytgeraak het oor Kaaps-Afrikaans. Sy wekroep: Hou op om Kaaps-Afrikaans as snaaks af te maak. Kaaps moet erkenning kry as ’n variëteit van Afrikaans. Dit is ŉ taal wat ook gebruik moet word vir opstelle en toetse by skole, eerder as (of in tandem met?) die tradisionele weergawe van die taal.
Jong, gee vir daai man ŉ ­beker koudblaas (koffie). Want Kaaps-Afrikaans ís mos “duidelik”!
« Reply #4 on: July 15, 2015, 01:19:03 AM »
Nou daais nou duirelik Ta Raatjie. Na so knypie omkyktwak en sosage met e pa poepolvrugte in die oggend is man mos kalmer as prozak op e stil see. Hie innie Kaap eet ons nie somma op e nugter maag nie.
« Reply #5 on: July 15, 2015, 06:40:40 AM »
Ek haal myse hoed af en knak die knieg Naas - jy kom duirelik deur